gl en id gl gl gl gl en gl gl gl gl es pt gl gl gl ro es gl gl gl pl en en gl gl es eo gl gl en gl gl en es ca gl es gl es
Compositores, xéneros e contextos 2022 – Festival Ateneo Barroco
charlas e encontros cos artistas
A actividade complementaria e didáctica do festival Ateneo Barroco formúlase co obxectivo de facilitar, dun xeito distendido e próximo, o achegamento aos artistas, á música e a súa historia, tomando como base os contidos do festival. As breves sesións, pensadas para calquera tipo de público e de media hora de duración, teñen lugar durante as tardes no espazo de celebración de cada actuación e, sen dúbida, volverán a contribuír a preparar ao público para unha audición máis enriquecedora de cada concerto. Os protagonistas destes encontros son os artistas do festival, músicos especialistas e profundos coñecedores das súas ferramentas de traballo e dos contidos dos seus programas de concerto, nesta cuarta edición do festival centrados nas figuras de compositoras e compositores singulares como Isabella Leonarda, Josquin Desprez, Tobias Hume e Sebastián Durón, dos que descubriremos enriquecedoras achegas sobre as súas composicións, os seus recursos expresivos e estilísticos e os moi diversos ambientes, contornas e circunstancias, recursos, esixencias e oportunidades, público e destinatarios, nos que xurdiu a súa obra.
Paraninfo da Universidade (Facultade de Xeografía e Historia)
venres 7 outubro | 20.30
Compositores, xéneros e contextos # 2
martes 11 outubro | 20.00
Compositores, xéneros e contextos # 3
venres 21 outubro | 20.00
Compositores, xéneros e contextos # 4
luns 24 outubro | 20.00
O festival Ateneo Barroco quere amosar dende os seus inicios a súa vocación de plataforma de mostra, de intercambio e de diálogo dos artistas e intérpretes galegos e residentes en Galicia, recoñecidos especialistas que centraron os seus esforzos formativos e a súa traxectoria profesional e investigadora na música antiga, con prestixiosos músicos doutras latitudes que sen dúbida contribuirán a enriquecer a experiencia musical dos asistentes a este novo festival, a recolocar a Santiago como referencia na escena musical nacional.
Esta página utiliza cookies y otras tecnologías para que podamos mejorar su experiencia en nuestro sitio.    Ver